Tim Robbins

**Timothy Francis Robbins** (West Covina, Kalifornija, 16. listopada 1958.) je američki glumac, scenarist, redatelj, producent, aktivist i povremeni glazbenik. Dobitnik je Oscara za najboljeg sporednog glumca 2003., za ulogu u filmu Clinta Eastwooda, *[[Mistična rijeka]]*. U dugogodišnjoj je vezi s glumicom Susan Sarandon, s kojom dijeli čvrsta liberalna uvjerenja.

## Biografija

### Rani život

Tim Robbins rođen je u gradu West Covina, Kalifornija, u obitelji Mary Bledsoe i Gila Robbinsa; ima dvije sestre, Adele i Gabrielle, i brata Davida. Robbins se zajedno s obitelji preselio u Greenwich Village još kao dijete, dok se njegov otac probijao kao član folk grupe The Highwaymen. Robbins je počeo nastupati u kazalištu s dvanaest godina te se pridružio dramskom klubu na Stuyvesant High School. Proveo je dvije godine na SUNY Plattsburgh, onda se vratio u Kaliforniju da bi pohađao UCLA Film School.

### Karijera

Robbinsova glumačka karijera započela je u njujorškom kazalištu, gdje je kao tinejdžer nastupao u glazbenoj adaptaciji * [[Mali princ|Malog princa]]* Antoine de Saint-Exuperyja. Nakon diplome, 1981., Robbins se u Los Angelesu pridružio eksperimentalnoj kazališnoj grupi Actor's Gang, s prijateljima iz svoje softball ekipe. Uloga koja mu je lansirala karijera bila je ona bacača "Nukea" LaLoosha u bejzbolskom filmu *[[Bull Durham]]* 1988.

Zaradio je odlične kritike za glavnu ulogu nemoralnog filmskog direktora u filmu Roberta Altmana iz 1992., *[[Igrač (film)|Igrač]]*. Kao redatelj i scenarist debitirao je satiričnim dokumentarcem *Bob Roberts*, o desničarskom kandidatu za senatora. Robbins je nakon toga s Morganom Freemanom nastupio u hvaljenoj zatvorskoj drami, *[[Iskupljenje u Shawshanku]]*, filmu iz 1994. koji je nastao prema kratkoj priči Stephena Kinga.

Robbins je nakon toga napisao, producirao i režirao nekoliko filmova sa strogim političkim predznakom, kao što je *[[Odlazak u smrt]]* (1995.), film o smrtnoj kazni sa Seanom Pennom i Susan Sarandon u glavnim ulogama. Robbins je zaradio nominaciju za Oscara za najbolju režiju. Njegov sljedeći redateljski projekt bio je mjuzikl smještem za vrijeme Velike depresije, *[[Kolijevka će se zaljuljati]]* iz 1999. Osim toga, Robbins je nastupio i u mainstream trilerima, kao što su *[[Arlington Road]]* (1999.) i *[[Antitrust]]* (2001.). Robbins je nastupao i režirao nekoliko kazališnih produkcija Actor's Ganga.

2003. je dobio Oscara za najbolju sporednu ulogu za film *[[Mistična rijeka]]*, u kojem je glumio istraumatiziranog čovjeka koji je bio zlostavljan kao dijete. U zadnje vrijeme nastupio je u filmu Stevena Spielberga, *[[Rat svjetova (2005)|Rat svjetova]]*, kao lažni bolničar te u filmu Jona Favreua, *[[Zathura]]*, oba iz 2005.

### Privatni život

Tim Robbins živi u New Yorku s glumicom Susan Sarandon, s kojom je u vezi još od snimanja filma *[[Bull Durham]]* 1988. Imaju dva sina: Jack Henryja (rođen 1989.) i Milesa Guthrieja (1992.).

## Filmografija

## Vanjske veze

* 
* Text of the luncheon speech given by Tim Robbins to the National Press Club in Washington, D.C., on April 15, 2003 
* *[http://link.brightcove.com/services/player/bcpid353549892?bclid=361569351&bctid=428948065 Video Interview with Tim Robbins]* on AMC's Sunday Morning Shootout 
* Embedded Live, the play  and Embedded /Live, the DVD
* Interview from On The Media, February 20, 2004 
* Interview from Media Matters, June 5, 2005 
* Tim Robbins' federal campaign contribution report 
* TheAge.com Article: "Tim Robbins: Hall of Fame Violates Freedom"